CELEX: 32010D0151
Language: hr
Date: 2009-11-16 00:00:00
Title: 2010/151/EZ: Odluka Vijeća od 16. studenoga 2009. o potpisivanju i zaključivanju dobrovoljnog sporazuma o partnerstvu između Europske zajednice i Republike Gane o izvršenju zakona, upravljanju i trgovini u području šuma i uvozu drvnih proizvoda u Zajednicu

15/Sv. 017
            
            
               HR
            
            
               Službeni list Europske unije
            
            
               178
            
         32010D0151
   
               L 070/1
            
            
               SLUŽBENI LIST EUROPSKE UNIJE
            
            
               16.11.2009.
            
         
      ODLUKA VIJEĆA
   
   od 16. studenoga 2009.
   o potpisivanju i zaključivanju dobrovoljnog sporazuma o partnerstvu između Europske zajednice i Republike Gane o izvršenju zakona, upravljanju i trgovini u području šuma i uvozu drvnih proizvoda u Zajednicu
   (2010/151/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvim podstavkom članka 300. stavka 2. i člankom 300. stavkom 4.,
   uzimajući u obzir prijedlog Komisije,
   budući da:
   
               (1)
            
            
               U svibnju 2003., Europska komisija je objavila Akcijski plan EU-a o provedbi zakona, gospodarenju i trgovini u području šuma (FLEGT), koji je zahtijevao mjere za rješavanje ilegalne sječe drveta kroz razvoj dobrovoljnih sporazuma o partnerstvu s državama koje proizvode drvo. Zaključci Vijeća o Akcijskom planu doneseni su u listopadu 2003. (1), a Parlament je donio rezoluciju u siječnju 2004.
            
         
               (2)
            
            
               Vijeće je 5. prosinca 2005. ovlastilo Komisiju da započne pregovore o sporazumima o partnerstvu za provedbu Akcijskog plana EU-a za FLEGT.
            
         
               (3)
            
            
               Vijeće je 20. prosinca 2005. donijelo Uredbu (EZ) br. 2173/2005 (2) o uspostavljanju FLEGT sustava za izdavanje dozvola za uvoz drvne sirovine u Europsku zajednicu iz država s kojima je Zajednica zaključila dobrovoljne sporazume o partnerstvu.
            
         
               (4)
            
            
               Pregovori s Republikom Ganom su zaključeni, a dobrovoljni sporazum o partnerstvu između Republike Gane i Europske zajednice o izvršenju zakona, upravljanju i trgovini u području šumarstva i uvozu drvnih proizvoda u Zajednicu (dalje u tekstu Sporazum) započeo je 3. rujna 2008.
            
         
               (5)
            
            
               Stoga je u interesu Zajednice da odobri Sporazum,
            
         ODLUČILO JE:
   Članak 1.
   1.   Sporazum između Europske zajednice i Republike Gane o izvršenju zakona, upravljanju i trgovini u području šumarstva i uvozu drvnih proizvoda u Zajednicu ovime se odobrava u ime Zajednice.
   2.   Tekst Sporazuma priložen je ovoj odluci.
   Članak 2.
   Zajednicu zastupaju predstavnici Komisije u mehanizmu zajedničkog praćenja i nadzora, koji je uspostavljen člankom 19. Sporazuma. Države članice mogu sudjelovati na sastancima mehanizma zajedničkog praćenja i nadzora kao dio delegacije Zajednice.
   Članak 3.
   U svrhu izmjene priloga Sporazumu na temelju njegovog članka 26., Komisija je ovlaštena, u skladu s postupkom iz članka 11. stavka 3. Uredbe (EZ) br. 2173/2005, odobriti takve izmjene u ime Zajednice.
   Članak 4.
   Predsjednik Vijeća ovime je ovlašten imenovati osobu/osobe ovlaštene za potpisivanje Sporazuma koji obvezuje Zajednicu (3).
   Članak 5.
   Ova se odluka objavljuje u Službenom listu Europske unije.
   
   
      Sastavljeno u Bruxellesu 16. studenoga 2009.
      
         
            Za Vijeće
         
         
            Predsjednica
         
         C. MALMSTRÖM
         
      
   
   
      (1)  SL C 268, 7.11.2003., str. 1.
   
      (2)  SL L 347, 30.12.2005., str. 1.
   
      (3)  Glavni tajnik Vijeća objavit će dan stupanja na snagu Sporazuma u Službenom listu Europske unije.